বিগত দুটাকৈ বছৰতকৈও অধিক সময় ধৰি বন্ধ হৈ ভাৰত-ভূটান সীমান্তৰ গেট সমূহ পৰ্যটকৰ বাবে পুনৰ মুকলি কৰা হৈছে। অসমৰ সীমামূৰীয়া কেইবাটাও স্থানত চুবুৰীয়া ৰাষ্ট্ৰখনৰ সৈতে সংযোগ ঘটা সীমান্ত গেট আছে।
তামুলপুৰ জিলাৰ চামদ্ৰুপ-জংখাৰ, চিৰাঙৰ দাদগিৰি আৰু গেলেফু, বাক্সাৰ নামলাং আৰু পাংবাং আৰু ওদালগুৰি জিলাৰ চামৰাঙত থকা আন্তঃৰাষ্ট্ৰীয় সীমান্ত গেটসমূহ পুনৰ মুকলি কৰা হৈছে বুলি গুৱাহাটী ভ্ৰমণৰত ভূটানৰ কনচুল জেনেৰেল জিগমে থিনলি নামগিয়ালে উল্লেখ কৰিছে।
ক'ভিদ মহামাৰী আৰম্ভ হোৱাৰ পিছৰে পৰা এই গেটসমূহ বন্ধ হৈ আছিল। শুকুৰবাৰে কিছুমান নতুন নিয়মৰ সংযোজন ঘটাই গেটসমূহ পুনৰ মুকলি কৰা হয়।
পৰ্যটকৰ সুবিধাৰ বাবে গেটসমূহ পুৱা ৯ বজাৰ পৰা সন্ধিয়া ৫ বজালৈ খোলা থাকিব। শুকুৰবাৰে গেটসমূহ পুনৰ মুকলিৰ সময়ত বহু দৰ্শনাৰ্থী সমবেত হয়। দুয়োখন দেশৰ বহু লোকেও শুভেচ্ছা বিনিময় কৰে।
উল্লেখ্য যে ভূটান চৰকাৰে ইয়াৰ পূৰ্বে ২৩ ছেপ্টেম্বৰৰ পৰা ব্যৱসায়িক সংযোগ তথা পৰিবহনৰ বাবে দেশখনৰ সীমান্ত পুনৰ মুকলি কৰাৰ কথা ঘোষণা কৰিছিল।
ভাৰত, বাংলাদেশ আৰু মালদ্বীপৰ পৰ্যটকসকলৰ পৰা প্ৰতিদিনে ১২,০০০ টকাৰ এক বহনক্ষম উন্নয়ন মাচুল আদায় কৰা হ'ব বুলি ইতিমধ্যে ভূটান প্ৰশাসনে সদৰী কৰিছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
কোন জিকিল পাঁচখন ৰাজ্যৰ বিধান সভাৰ উপনিৰ্বাচনত ??
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
